DA Den Europæiske Unions Tidende C 78/9

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 78/09)

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»PANCETTA DI CALABRIA«

EF-nr. IT-PDO-0217-1567-19.10.2011

BGB ( ) BOB ( X )

1. Afsnit i varespecifikationen, som berøres af ændringen

—

☐

—

☒

—

☐

—

☒

—

☒

—

☐

—

☒

—

☐

—

☐

2. Type ændring(er)

—

☐

—

☒

—

☐

—

☐

3. Ændring(er)

Varebeskrivelse

— Den maksimale tykkelse af den lagrede »Pancetta di Calabria« øges for at tage bedre højde for den traditionelle fremstillingsmåde og størrelsen på de oprindelige udskæringer.

Bevis for oprindelse

— Varespecifikationen opdateres med hensyn til, hvordan de erhvervsdrivende skal tilvejebringe oplysninger om bevis for oprindelsen som fastsat i forordning (EU) nr. 1151/2012.

Produktionsmetode

— Kravene med hensyn til svineracer, slagtealder og vægt præciseres nærmere. Blandt de tilladte racer tilføjes den hjemmehørende race »Apulo-Calabrese«, som er kendetegnet ved sin sorte hud. Avlsregistret for denne race er oprettet på grundlag af beskrivelsen af den oprindelige bestand, som historisk set har været at finde i regionerne Puglia (Apulo) og Calabria. Blandt de tilladte racer tilføjes desuden racen »Duroc«, da den er meget udbredt i det område, hvor svinene har deres oprindelse. Derudover præciseres det, hvilke racer der absolut ikke må anvendes, fordi de ikke egner sig til produktion af tunge svin egnet til fremstilling af charcuterivarer.

— Hvad angår identifikation af svinene bliver det muligt at erstatte den mærkning, som allerede fremgår af varespecifikationen, med en tatovering på svinets lår med angivelse af identifikationskoden for den bedrift, hvor svinet er født.

— Kravet om forekomst af proteiner i foderet præciseres på en klar facon.

— Begrebet »fodring med valle« præciseres.

— De anvendte ingredienser præciseres, og der rettes op på den åbenlyse fejl i den gældende tekst, hvor det hedder: »rød peber, som angivet i de eksisterende retlige bestemmelser«. Efter ordene »rød peber« er der tydeligvis ved en fejl udeladt angivelsen af de øvrige ingredienser og tilsætningsstoffer »som angivet i de eksisterende retlige bestemmelser«. Med ændringen tydeliggøres det, hvad der menes med »rød peber«, nemlig »chilipeber/peberfrugt«, som begge hører under betegnelsen Capsicum L. Præciseringen af de naturlige ingredienser, som ikke allerede er angivet i den gældende tekst, svarer til den praksis, som helt fra gamle dage er blevet anvendt i oprindelsesområdet.

— De tilladte tilsætningsstoffer angives på en liste. Anvendelsen af tilsætningsstoffer hjælper med at forhindre skadelige mikrobielle processer, bidrager til den langsomme modningsproces, som er karakteristisk for »Pancetta di Calabria«, og gør det muligt at sikre produktets egenskaber mod forringelse på grund af uønsket fermentering.

— Den maksimalt tilladte tykkelse og vægt for den ferske pancetta øges for at tage bedre højde for den traditionelle fremstillingsmåde.

— Den maksimalt tilladte saltningstid øges fra 8 til 14 dage for at sikre større overensstemmelse med den traditionelle fremstillingsmåde.

— Det præciseres, at modningstiden på 30 dage er en minimumsværdi, som anvendes i den traditionelle produktion.

Mærkning

— Der indføres et identifikationslogo for »Pancetta di Calabria« BOB.

— Det bliver tilladt at markedsføre produktet helt, i stykker eller skiveskåret i vakuum- eller gaspakning. Denne bestemmelse findes ikke i den gældende varespecifikation, men er nødvendig for at kunne forene beskyttelsen af produktets organoleptiske egenskaber med udviklingen i indkøbs- og forbrugermønstre.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»PANCETTA DI CALABRIA«

EF-nr. IT-PDO-0217-1567-19.10.2011

BGB ( ) BOB ( X )

1. Betegnelse

»Pancetta di Calabria«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Klasse 1.2. Kødprodukter (opvarmet, saltet, røget m.m.)

3.2. Beskrivelse af produktet med betegnelsen i punkt 1

»Pancetta di Calabria« fremstilles af bearbejdet brystflæsk. Det ferske brystflæsk med svær af en vægt på mellem 3 og 6 kilo skæres i en rektangulær form af en tykkelse på mellem 3 og 6 cm. Efter forberedelsen saltes kødet i mellem 4 og 14 dage. Overfladen kan dækkes med chilipulver og andre naturlige ingredienser. Modningstiden er på mindst 30 dage. »Pancetta di Calabria« har ved markedsføring en rektangulær form med en tykkelse på mellem 3 og 5 cm. Snitfladen er rosa med tynde striber af skiftevis magert kød og fedt og med en god intens smag.

3.3. Råvarer (kun for forarbejdede produkter)

»Pancetta di Calabria« fremstilles af bearbejdet svinekød fra svin opdrættet i regionen Calabria.

Der anvendes ikke kød fra orner og søer.

De genetiske krav til svinene svarer til de særlige karakteristika for tunge italienske svin, hvilket opnås ved at anvende traditionelle tunge racer såsom:

— Apulo-Calabrese

— italiensk Large White og Landrace, forædlet således som det fremgår af den italienske stambog, eller afkom af orner af disse racer

— afkom af orner af racen Duroc, forædlet således som det fremgår af den italienske stambog

— afkom af orner af andre racer eller krydsede racer, forudsat at disse racer — uanset om de er avlet i Italien eller i udlandet — kommer fra selektions- eller krydsningsprogrammer, hvis målsætninger stemmer overens med den italienske stambog for så vidt angår fremstilling af tunge svin.

Der anvendes således ikke:

— svin med antitetiske træk, især bærere af det gen, der medfører følsomhed over for stress (PSS)

— renracede dyr af Landrace Belga, Hampshire, Pietrain og Spot.

Gennemsnitsvægten for et parti svin ved slagtning er minimum 140 kg.

3.4. Foder (kun for produkter af animalsk oprindelse)

Svinenes foder består af foderblandinger med minimum 50 % byg, hestebønner, majs, agern og kikærter.

Fodret må ikke indeholde maniok, kartofler eller biprodukter, som kan give kødet og fedtet en uønsket smag og lugt.

For at sikre svin, som er kompakte med hensyn til opfedning, er det ikke tilladt at fodre med valle. Ved »fodring med valle« forstås anvendelse af biprodukter fra mælkeforarbejdning.

I mindst to måneder forud for slagtning skal proteinindholdet i fodret prioriteres, således at det har et proteinindhold på minimum 12 %.

Fodret skal, så vidt det er tilgængeligt på markedet, stamme fra produktionsområdet.

3.5. Specifikke etaper af produktionen, som skal finde sted i det afgrænsede geografiske område

Opdræt og slagtning af svinene skal finde sted inden for regionen Calabria. Det samme gælder udvælgelsen af kødet, samt stopning, binding og modning af produktet.

3.6. Særlige regler vedrørende udskæring, rivning eller emballering osv.

—

3.7. Specifikke mærkningsregler

Angivelsen af den beskyttede oprindelsesbetegnelse »Pancetta di Calabria« skal fremstå med tydelige bogstaver, der ikke kan slettes, og som let kan skelnes fra enhver anden tekst på etiketten eller skiltet på produktet eller på det portionspakkede produkt, og den skal følges umiddelbart af ordene »beskyttet oprindelsesbetegnelse«.

Følgende logo for »Pancetta di Calabria BOB« skal anvendes på etiketten.

4. Præcis afgrænsning af det geografiske område

»Pancetta di Calabria« fremstilles i det traditionelle produktionsområde, som består af regionen Calabria.

5. Tilknytning til det geografiske område

5.1. Det geografiske områdes egenart

Produktionsområdet ligger i det sydlige Italien og er kendetegnet ved et varmt/tempereret klima med begrænset nedbør koncentreret i vinterhalvåret. Området er overvejende bakket og bjergrigt, men da det befinder sig på en halvø har det over 800 km kyststrækning mod Det Tyrrenske Hav og Det Ioniske Hav. Blandingen af hav, bakker og bjerge skaber et særligt Middelhavsklima i området.

Ud over de gunstige klimaforhold er der også de lokale producenters kunnen — som er indsamlet og gået i arv gennem tiderne — med hensyn til at udføre de forskellige led i produktionen af »Pancetta de Calabria« såsom udvælgelse af kødet, forarbejdningen og saltningen. Et yderligere element, som stammer fra den traditionelle fremstillingsmetode er anvendelsen af krydderier som bl.a. chilipulver.

5.2. Produktets egenart

»Pancetta di Calabria« er et lagret produkt, som er typisk for calabriske charcuterivarer. »Pancetta di Calabria« fremstilles ved bearbejdning af svinebrystflæsk med en efterfølgende omfattende bearbejdning af udskæringen. »Pancetta di Calabria« er kendetegnet ved den rektangulære form og den krydderidækkede overflade. Snittet er rosa med tynde striber af skiftevis magert kød og fedt og med en god intens smag.

5.3. Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB).

»Pancetta di Calabria« får sine særlige egenskaber fra sine miljømæssige omgivelser samt naturlige og menneskeskabte faktorer.

det område, hvor fremstillingen og forarbejdningen af »Pancetta di Calabria« finder sted, er kendetegnet ved et miljø med et typisk syditaliensk klima med begrænset nedbør, som primært falder i vinterhalvåret, og en geografisk beliggenhed, som desuden nyder godt af særlige vindforhold og temperaturudsving, som bidrager til at skabe de optimale betingelser i modningslokalerne.

Ved fremstilling af »Pancetta di Calabria« har operatørernes erfaring med hensyn til udvælgelsen af kødet stor betydning. Der anvendes udskæringer fra brystflæsket, som operatørerne bearbejder med omhu. Udskæringen med svær bliver inden saltningen nøje afpudset og skåret i den rektangulære faste form. Derudover har man bevaret den traditionelle bearbejdning af kødet med naturlige aromastoffer, som indvirker på produktets organoleptiske egenskaber. Råvarerne, produktet og betegnelsen er tilsammen nært forbundet med den samfundsøkonomiske udvikling i det afgrænsede geografiske område, som er afgørende for de særlige lokale traditioner og skikke. Særlig kan fremhæves anvendelsen af kød fra tunge svin opdrættet i overensstemmelse med den italienske stambog, som blandt andet fodres med typiske vegetabilske produkter fra det geografiske område. »Pancetta di Calabria« har således en tæt tilknytning til det geografiske område på grund af regionens klima, svinenes foder og menneskelige faktorer.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4))

De italienske myndigheder har indledt den nationale indsigelsesprocedure ved at offentliggøre forslaget om anerkendelse af den beskyttede oprindelsesbetegnelse »Pancetta di Calabria« i Gazzetta Ufficiale (det italienske statstidende) nr. 171 af 25.7.2011.

Den konsoliderede udgave af varespecifikationen kan ses på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til det italienske fødevare- og skovministeriums hjemmeside (www.politicheagricole.it) og klikke på »Prodotti DOP IGP« (øverst til højre), derefter på »Prodotti DOP IGP STG« (i venstre side) og til sidst på »Disciplinari di Produzione all’esame dell’UE«.

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 3.